ILMESTYSKIRJAN SEITSEMÄN SEURAKUNTAA
EFESOKSEN SEURAKUNTA
Kaunista Egeanmerta ympäröivät maat, Turkki ja Kreikka, -
ovat jo itsessään eksoottisia ja mystisiä, mutta etenkin, -
kun tajuaa, että juuri niiden muinaisille kristityille -
kirjoitettiin eksoottinen ja mystinen Ilmestyskirja.
Mitä enemmän näistä muinaisista kulttuureista oppii, -
sitä enemmän saa rohkaisua nykyhetkeen ja tulevaan.
Olen René, Twin Lakes Churchin pastori Santa Cruzissa Kaliforniassa.
Seurakunnastamme vieraili ryhmä Ilm. 2―3:n seitsemällä paikkakunnalla.
Tässä sarjassa selitän näitä osittain vaikeaselkoisia lukuja -
matkapäiväkirjan avulla.
Opit näistä Jeesuksen sanoista rohkaisevia periaatteita, -
kohtasitpa tänään millaisia ongelmia tahansa.
Ilmestyskirjan laati ainoa vielä elänyt Jeesuksen opetuslapsi, Johannes, -
vanhana miehenä karkotettuna Patmos-saarelle -
noin 80 kilometriä nykyisestä Turkista.
Roomalaiset yrittivät tappaa Johanneksen öljyssä keittämällä, -
kertovat lähteet. Hän ei kuollut.
Hänet karkotettiin tänne hänen ollessaan jo vanha, -
ja hän kirjoitti Ilmestyskirjan.
Monien mielestä Ilmestyskirja on salaperäinen ja pelottava, -
täynnä profetioita Harmageddonista ja tuhosta.
Sen todellinen tarkoitus on kuitenkin paljastaa meille totuus Jeesuksesta.
Ilm. 1:17:ssä Johannes kirjoittaa: "Ja kun minä [Jeesuksen] näin, -
kaaduin minä kuin kuolleena hänen jalkojensa juureen.
Ja hän pani oikean kätensä minun päälleni sanoen: "Älä pelkää!
Minä olen ensimmäinen ja viimeinen, ja minä elän; ja minä olin kuollut, -
ja katso, minä elän aina ja iankaikkisesti, -
ja minulla on kuoleman ja tuonelan avaimet."
Hän tarkoittaa: "Pelkäät, että Rooma tappaa sinut.
Mutta Rooma tappoi minut. Olin kuollut, mutta nyt minä elän.
Minulla on kuoleman avaimet. Sinun ei tarvitse pelätä."
Sitten Jeesus antaa Johannekselle -
seitsemän kirjettä seitsemälle seurakunnalle.
Jos kulkee myötäpäivään Efesok- sesta, tulee jokaiseen järjestyksessä.
Se oli muinainen postitie, jonka alun perin perustivat persialaiset.
Seurakunnat sijaitsivat ympyrälenkillä samassa järjestyksessä kuin kirjeessä.
On kiehtovaa ja valaisevaa tutkia kaupunkien historiaa -
ja sitten lukea, mitä Jeesus sanoi niille.
Historian tunteminen avaa raamatuntekstejä.
Jätämme tekstit helposti historiaan -
ja sanomme: "Teksti rohkaisi kristittyjä 2 000 vuotta sitten."
On hämmästyttävää, että sanat, jotka soveltuivat seurakunnille, -
soveltuvat kristityille tänään, sillä kohtaamme samoja paineita: -
tinkiä teologisista oppikysymyksistä ja käytöksestä -
sekä ajatella, että suorittaminen on samaa kuin Kristuksen rakastaminen.
Ilmestyskirjan ensimmäinen kirje on osoitettu Efesoksen seurakunnalle.
Olen muinaisen Efesoksen kukkulalla. Takanani on Efesoksen teatteri.
Tässä sarjassa tutkimme Ilmestyskirjan seitsemää kirjettä -
seitsemälle Vähän-Aasian seurakunnalle Ilm. 2―3:ssa.
Ensimmäinen kirje on osoitettu ensim- mäisen vuosisadan seurakunnalle -
tässä kaupungissa, Efesoksessa.
Ilm. 2:1―7: "Efeson seurakunnan enkelille kirjoita:"
Sana "enkeli" tarkoittaa "sanansaattajaa".
Se voisi olla taivaallinen enkeliolento, -
mutta uskon angelos-sanan tarkoittavan "sanansaattajaa".
"Vie tämä sanoma Efesoksen seurakunnan sanansaattajalle."
"Näin sanoo hän, joka pitää niitä seit- semää tähteä oikeassa kädessään, -
hän, joka käyskelee niiden seitsemän kultaisen lampunjalan keskellä."
Seitsemän tähteä ovat seurakuntien enkeleitä, ihmisiä tai olentoja.
He huolehtivat seurakunnista.
Jeesus sanoo: "Pidän yhä huolta seurakunnastani ja sen johtajista, -
vaikken ole fyysisesti läsnä."
Seurakuntaa sanotaan lampunjalaksi.
Emme ole valo. Olemme lampunjalka, joka pitää valoa esillä.
Puhumme Jeesuksesta. Osoitamme Jeesuksen rakkautta. Vai miten on?
Luetaan eteenpäin.
Kaikissa kirjeissä Jeesuksella on hyvää ja huonoa sanottavaa. Jae 2: -
"Minä tiedän sinun tekosi ja vaivannäkösi ja kärsivällisyytesi, -
ja ettet voi pahoja sietää; -
sinä olet koetellut niitä, jotka sanovat itseänsä apostoleiksi, eivätkä ole [...]
paljon sinä olet saanut kantaa minun nimeni tähden, etkä ole uupunut.
Mutta se minulla on sinua vastaan, [ja tässä tulee nuhde] -
olet hyljännyt ensimmäisen rakkautesi.
Muista siis, mistä olet langennut, ja tee parannus [...] mutta jos et, -
niin minä tulen sinun tykösi ja työnnän sinun lampunjalkasi pois paikaltaan[...]
Mutta [...] vihaat nikolaiittain tekoja, joita myös minä vihaan.
Jolla on korva, se kuulkoon, mitä Henki seurakunnille sanoo.
Sen, joka voittaa, minä annan syödä elämän puusta, -
joka on Jumalan paratiisissa."
Ensinnäkin he palvelivat uskollisesti.
He tekivät kovasti töitä ja antoivat aikaansa.
Toiseksi he olivat kestäneet koetuksia.
Efesoksessa palveltiin noin 50:tä epäjumalaa. Vastustusta oli paljon.
Efesossa oli maailman seitsemästä ihmeestä yksi, Artemiin temppeli.
Se oli 3―4 kertaa niin iso kuin Ateenan Parthenon, jalkapallokentän kokoinen.
Sen ympärille oli muodostunut kokonainen matkailuteollisuus.
Artemiin temppelin matkamuistojen valmistajat eivät sietäneet kristittyjä.
Ap. t. 19:ssä he miltei tappoivat Paavalin.
Jeesus muistaa sen. "Olette kestäneet kärsimyksiä."
Kolmanneksi Hän sanoo, että heillä on terve oppi.
He eivät ole harhaoppisia eivätkä kuuntele outoja oppeja.
Väärä opetus oli voimakasta Efesoksessa.
Täällähän palvottiin vahvasti niin epäjumalia kuin keisariakin.
Kuvittele, että seurakuntasi saisi tällaisen kirjeen Jeesukselta.
"Hyviä uutisia! Jeesukselta tuli kirje.
Tiedämme sen olevan Jeesukselta, sillä fontti on punaista."
Ja Jeesus sanoisi: "Te olette uskollisia.
Toimitte oikein. Teette hyviä tekoja. Ja oppinne on aivan täydellinen."
Ajattelisit luultavasti: "Meillähän menee hyvin!
Jeesus kehuu, että olemme uskollisia. Toimimme ja ajattelemme oikein.
Emme anna helpolla periksi." Mitä muuta kristityltä vaaditaan -
kuin tehdä ja ajatella oikein ja olla kestävä?
Sen jälkeen Jeesus sanoo, mitä heiltä puuttuu: -
"...olet hyljännyt ensimmäisen rakkautesi."
Eli: "Voit rastittaa joka ruudun, mutta tunnen sydämesi.
Alussa teillä oli paljon rakkautta toisianne, kadonneita -
ja minua kohtaan.
Nyt olette kiireitä ja tavoitesuuntautuneita.
Ette ole heittäytyneet Jeesuksen rakkauden vietäviksi."
Ehkä tämä kuvastaa sinuakin. Et kenties ole harhaoppinen, -
väärä opettaja, Jumalasta luopunut. Annat lahjoituksia, palvelet, tutkit.
Entäpä ensirakkauden tuli Jeesusta ja muita kohtaan?
On mahtavaa, ettei Jeesus syyllistä sanoen: "Tehkää enemmän.
Helvetti on kuuma. Käänny tai pala."
Ensin Hän kehuu heidän uskollista palvelemistaan, puhdasta oppiaan -
ja kovaa työntekoaan. Hän arvosti sitä. Rakasti heitä.
Mutta kristinusko ei ole tehtävälista.
Tärkeintä on rakkaus Jumalaa ja muita ihmisiä kohtaan.
Mikä on suurin käsky? Rakasta Herraa koko sydämestä, sielusta ja mielestä -
ja rakasta lähimmäistäsi niin kuin itseäsi.
Oppi, hyvät teot ja uskollinen palvelus ovat ikään kuin pyramidin sivut, -
jotka johtavat huipulle, ja kaiken huipentuma on rakkaus.
Se Efesoksen seurakunnalta puuttui.
Mikä on lääke? Miten virittää tulta?
Jeesus sanoo: "tee parannus, ja tee niitä ensimmäisiä tekoja".
Se on aika hyvä neuvo myös aviopareille.
Eräs vanhempi viisas pastori kehotti antamaan neuvon -
keski-ikäisille aviopuolisoille, joiden suhde on väljähtänyt.
Tehkää juttuja, joita teitte alussa. Ostakaa kukkia. Antakaa lahjoja.
Kirjoittakaa rakkausviestejä. Käykää treffeillä.
Jos kohtelette toisianne niin, välillenne syttyy alkuajan tunteita.
Juuri samaa Jeesus tarkoittaa tässä.
On olemassa sanonta: "Älä odota, että tulee tunne, jotta voit tehdä asioita.
Tee asioita, niin tunne tulee perässä."
Lähimmäisenrakkaus ei synny odotellen vaan tehden.
Hän kehottaa tekemään asioita, joita teit alussa.
Uutena uskovana sinusta oli kivaa kertoa muille oivalluksia Sanasta, -
laulaa ylistyslauluja autossa tai istua mäellä miettien Jumalan rakkautta.
Jeesus sanoo, että tee asioita, joita teit alussa, niin tuli syttyy uudelleen.
Siksi alun perin tulit uskoon ja kiinnostuit Kristuksesta.
Sitten Hän sanoo: "Sen, joka voittaa, minä annan syödä elämän puusta, -
joka on Jumalan paratiisissa."
Se viitannee Artemiin temppeliin. Hän oli hedelmällisyyden jumalatar.
Temppelissä oli puu, jota kutsuttiin elämän puuksi.
Koko temppeli oli esihistoriasta asti rakennettu puun ympärille.
Puuta käytiin koskettamassa. Naiset, jotka toivoivat raskautta, -
koskettivat sitä. Puu symboloi toivoa, lupausta, ja hedelmällisyyttä.
Rikolliset hakivat puun luota turvaa.
Jos he koskettivat puuta, heitä ei voitu teloittaa -
edes hirvittävimmistä rikoksista. Se oli heille kirjaimellisesti elämän puu.
Jeesus sanoo: "Minä annan teille elämän puun.
Teitä odottaa turvapaikka, lupaus, toivo ja hedelmällisyys, -
vaikka olisitte syyllistyneet pahimpiin synteihin.
Vaikka tuntuu, ettei puunne tuota hedelmää.
Minulla on teille elämän, toivon, turvan ja hedelmän puu."
Mikä on rakkautesi tila Jeesusta kohtaan?
Hiipuuko se kaiken kiireen keskellä jopa kristillisessä elämässäsi?
Missä pitää puhaltaa rakkautta uuteen liekkiin? Miten se tehdään?
Mietipä näitä pohtiessasi Kristuksen sanoja Efesoksen seurakunnalle.
KESKUSTELUKYSYMYKSIÄ KIRJASSA TAI KOTISIVUILLA.
Suomennos: Marianne Tenetz